Source: http://www.monitoruljuridic.ro/act/hot-r-re-nr-470-din-3-iulie-2019-pentru-modificarea-i-completarea-normelor-de-aplicare-nbsp-a-ordonan-ei-de-urgen-a-guvernului-nr-66-2014-nbsp-privind-aprobarea-programului-de-stimulare-a-cump-r-rii-216027.html
Timestamp: 2020-06-07 09:34:28+00:00

Document:
﻿ HOTĂRÂRE nr. 470 din 3 iulie 2019 pentru modificarea şi completarea Normelor de aplicare a Ordonanţei de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi, cu modificările şi completările ulterioare, aprobate prin Hotărârea Guvernului nr. 1.053/2014
Normele de aplicare a Ordonanţei de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi, cu modificările şi completările ulterioare, aprobate prin Hotărârea Guvernului nr. 1.053/2014, publicată în Monitorul Oficial al României, Partea I, nr. 891 din 8 decembrie 2014, cu modificările şi completările ulterioare, se modifică şi se completează după cum urmează:
1. La articolul 1, după alineatul (7) se introduce un nou alineat, alineatul (8), cu următorul cuprins:
"(8) Pentru anul 2019, plafonul garanţiilor care pot fi emise potrivit art. 3 alin. (1) din Ordonanţa de urgenţă a Guvernului nr. 66/2014, aprobată cu modificări şi completări prin Legea nr. 88/2015, cu modificările şi completările ulterioare, este de 10 milioane lei."
"d) face dovada cu copia facturii proforme emise de vânzător că autoturismul care se achiziţionează în cadrul Programului este nou şi are un preţ de vânzare care se încadrează în limitele prevăzute la art. 2 lit. a) din Ordonanţa de urgenţă a Guvernului nr. 66/2014, aprobată cu modificări şi completări prin Legea nr. 88/2015, cu modificările şi completările ulterioare, este produs în spaţiul intracomunitar sau provenit din import, îndeplineşte cel puţin cerinţele minime ale standardului EURO 6, după caz, şi este achiziţionat de la o persoană juridică care are ca obiect de activitate vânzarea autovehiculelor."
Persoanele fizice cu vârsta de minimum 18 ani şi capacitate deplină de exerciţiu la data solicitării finanţării, care îndeplinesc cumulativ criteriile de eligibilitate prevăzute la art. 2 lit. b) din Ordonanţa de urgenţă a Guvernului nr. 66/2014, aprobată cu modificări şi completări prin Legea nr. 88/2015, cu modificările şi completările ulterioare, şi respectă condiţiile generale ale Programului, pot beneficia de finanţări destinate achiziţionării de autoturisme noi cu un avans de minimum 5% din preţul de achiziţie a autoturismului nou pentru autoturismele cu sistem de propulsie termic, de minimum 25% din preţul de achiziţie a autoturismului nou pentru autoturismele hibrid, respectiv de minimum 30% pentru autoturismul electric hibrid şi pur electric, în funcţie de tipul de autoturism nou care se achiziţionează în cadrul Programului. Garanţia statului este în procent de maximum 50% din finanţarea acordată."
4. La articolul 7^1, alineatul (2) se modifică şi va avea următorul cuprins:
"(2) În cazul garanţiilor solicitate pentru achiziţionarea unui autoturism nou în cadrul Programului de stimulare a cumpărării de autoturisme noi de către beneficiarul prevăzut la alin. (1), valorile facilităţilor acordate prin Programul de stimulare a înnoirii Parcului auto naţional, aprobat prin Ordinul viceprim-ministrului, ministrul mediului, nr. 661/2017, cu modificările şi completările ulterioare, şi prin Programul privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, aprobat prin Ordinul viceprim-ministrului, ministrul mediului, nr. 660/2017, cu modificările şi completările ulterioare, respectiv prima de casare, ecobonusul şi ecotichetul sunt acceptate pentru justificarea achitării avansului din preţul de achiziţie a autoturismului nou, aşa cum este prevăzut la art. 2^1 alin. (1) din Ordonanţa de urgenţă a Guvernului nr. 66/2014, aprobată cu modificări şi completări prin Legea nr. 88/2015, cu modificările şi completările ulterioare."
5. La articolul 8, litera f) se modifică şi va avea următorul cuprins:
"f) solicită un avans de minimum 5%, 25% sau, după caz, de 30% beneficiarilor eligibili conform art. 2^1 alin. (1) din Ordonanţa de urgenţă a Guvernului nr. 66/2014, aprobată cu modificări şi completări prin Legea nr. 88/2015, cu modificările şi completările ulterioare, care acoperă diferenţa dintre preţul de achiziţie al autoturismului nou conform facturii proforme şi finanţarea garantată;"
7. La articolul 22 alineatul (1), litera j) se modifică şi va avea următorul cuprins:
"j) declaraţia pe propria răspundere a beneficiarului finanţării garantate, din care să rezulte că, la data solicitării creditului garantat, nu a mai deţinut în proprietate un autoturism, bun nou, completată cu cel mult 10 zile înainte de data depunerii solicitării de garantare."
Dispoziţiile art. 22 alin. (1) lit. j) din Normele de aplicare a Ordonanţei de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi, cu modificările şi completările ulterioare, aprobate prin Hotărârea Guvernului nr. 1.053/2014, cu modificările şi completările ulterioare, se aplică exclusiv în cazul garanţiilor acordate până la data intrării în vigoare a Ordonanţei de urgenţă a Guvernului nr. 17/2019 pentru modificarea şi completarea Ordonanţei de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi.
(1) În termen de 10 zile calendaristice de la data intrării în vigoare a prezentei hotărâri, finanţatorii vor transmite Fondului Naţional de Garantare a Creditelor pentru Întreprinderile Mici şi Mijlocii - S.A. - IFN F.N.G.C.I.M.M. şi Ministerului Finanţelor Publice nivelul costurilor totale pe care le vor aplica finanţărilor în cadrul programului, astfel cum sunt prevăzute la art. 2 alin. (3) din anexa la Hotărârea Guvernului nr. 1.053/2014, cu modificările şi completările ulterioare, precum şi cu modificările şi completările aduse prin prezenta hotărâre, precum şi valoarea estimată a finanţărilor care urmează să fie garantate în anul 2019 în cadrul Programului.
(2) În cazul în care valoarea totală a finanţărilor comunicată de finanţatori depăşeşte plafonul de 10 milioane lei alocat pentru anul 2019, F.N.G.C.I.M.M. este autorizat, cu acordul prealabil al Ministerului Finanţelor Publice, să efectueze alocări pro-rata în limita acestuia.
Tags: Monitorul Oficial, Acte Monitorul Oficial, Altele, Alte Institutii, ﻿ HOTĂRÂRE nr. 470 din 3 iulie 2019

References: HOTĂRÂRE nr. 470
 articolul 1
 articolul 7
 articolul 8
 articolul 22
 HOTĂRÂRE nr. 470